RAGNI BIRMANI Si) 
primo (basali) brèvi, altero sat longo-et curvato. (Ita saltem 
in pedibus 2. paris). Abdomen fere dimidio longius est quam 
latius, desuper visum rhomboidi-ovatum fere, antice rotundatum, 
dein lateribus usque ad saltem !/, longitudinis leviter rotundatis 
sensim dilatatum et tum utrinque angulum obtusum formans, 
denique lateribus paene rectis posteriora versus sensim in formam 
fere trianguli angustatum, hac parte ejus posteriore fere conica 
vel pyramidata in apice obtuso mamillas gerenti. Dorsum paullo 
ante medium in tubercula duo humeralia fortissima et obtusis- 
sima sursum directa est elevatum, quae fasciculos binos (inte- 
riorem et exteriorem) angustos erectos et paullo recurvos, e pilis 
paucis longis crassis nigris formatos gerunt; a latere visum 
dorsum a basi usque in haec tubercula sensim assurgit; pone 
tubercula, quae postice praerupta sunt, usque ad anum fortiter 
est declive. Venter ad basin laminam cinerascentem postice (apice) 
rotundatam et, in medio, anguste incisam (vulvam inchoatam) 
ostendit. Cribellum breve, latissimum, indivisum. 
Color. — Cephalothorax in fundo obscure cinereus est, fascia 
media longitudinali cinereo-albicanti notatus, quae ab oculis 
mediis anticis ad marginem posticum pertinet, postice in trian- 
gulum magnum dilatata et anterius quoque in triangulum minus, 
quod oculos medios posticos continet, dilatata; pube crassa ap- 
pressa pallide cinerea, intermixta rufescenti, dense vestitus est. 
Sternum pallide rufescenti-cinereum, pube appressa fusca vestitum. 
Mandibulae sordide testaceae. Maxillae et labium pallide rufe- 
scenti-cinerea, illae apice intus et hoc apice anguste albo-margi- 
nata. Palpi sordide flavo-testacei, internodiis plerisque apice ru- 
fescentibus vel fuscis. In pedibus 1.' paris femora desuper visa 
obscure cinerea sunt, vitta transversa \/-formi albicanti ante 
medium notata; subter magis cinereo-rufescentia sunt, basi al- 
bicantia. Patellae et tibiae 1.' paris cinereo-rubrae, illae annulo 
basali angustissimo albicanti cinctae; metatarsi horum pedum 
testaceo-albicantes sunt, apice oblique et sat late nigri, tarsi ad 
maximam partem nigri. Pedes 2.' paris desuper visi cinereo- 
rufescentes sunt, femora basi albicantia, et annulo angusto api- 
cali albicanti cincta; tibiae annulum ejusmodi basalem habent. 
